Per Oscarsson

**Per Oscar Heinrich Oscarsson** (1927–2010) var en svensk skuespiller og regissør.

## Bakgrunn
## Skuespillerkarriere
Oscarsson tok teaterleksjoner hos Gösta Terserus og forfalsket sin stemors underskrift for å komme inn på Dramatens elevskola 1944. Etter eksamen 1947 fikk han sitt store gjennombrudd i Stig Dagermans stykke *Skuggan av Mart* 1948.

Etter noen år ved Dramaten ble han engasjert ved Göteborgs stadsteater 1953–1959 der han blant annet gjorde en rolletolkning som vakte oppmerksomhet av *[[Hamlet]]*. Midt under suksessen med *Hamlet* forlot han teateret og ga seg i veg på en vandring til fots  til Paris.

I 1960-årene ble Oscarsson rammet av lampefeber og skrev en bok om teateret, skrekken og redselen. På andre juledag i 1966 skapte han overskifter da han kledde av seg på TV-programmet *[[Hylands hörna]]*.

Oscarssons sceneskrekk gjorde at han sluttet å arbeide på teaterscenen i 1970-årene. I stedet drev han med kyllingeroppdrett. Han gjorde scenecomeback 1989 i *En handelsresandes död* på Angereds teater i Göteborg.

Som filmskuespiller var Oscarsson aktiv både i Sverige og utenlands. En av hans tidigere roller var i den danske filmen *[[Sult (film)|Sult]]* fra 1966, som var en dramatisering av Knut Hamsuns roman med samme tittel. Oscarsson var også filmskaper selv, blant annet med filmene *[[Ebon Lundin]]* og *[[Sverige åt svenskarna]]*. En av Oscarssons mest populære rollefigurer var politisjefen Gustav Jörgenson i krimserien *[[Polisen i Strömstad]]*, som ble sendt på SVT i fem omganger med start i 1982. Han medvirket i flere av SVTs julekalendere, deriblant *[[Håll huvet kallt]]* (1994) og *[[Kaspar i Nudådalen]]* (2001). I Sverige var han også særlig kjent fra kortfilmen *[[Kan du vissla Johanna?]]*, som *SVT* viste på julaften gjennom flere år.

## Privatliv

### Foreldre og søsken
Per Oscarsson var sønn av ingeniøren og byggmesteren Ingmar Ejnar Oscarsson og hans tyskfødte hustru Theresia Küppers. Ekteparet fikk fire sønner; Per Oscarsson og hans tvillingbror Björn var parets yngste barn. Theresia Küppers døde av kreft i 1933.

### Ekteskap
Per Oscarsson giftet seg 23. oktober 1954 med skuespilleren Gerd Hegnell. I 1960 skilte Per Oscarsson seg fra Hegnell, og samme år giftet han seg på nytt med Bärbel Kraemer. Kraemer og Oscarsson fikk to barn, deriblant sønnen Boman Oscarsson, som også ble skuespiller, og adopterte et tredje barn. Også dette ekteskapet ble etter hvert oppløst.

I 1989 inngikk Per Oscarsson sitt tredje ekteskap, med skuespilleren Kia Östling (egentlig Christina Maria Birgitta Östling, født 20. juli 1943).

### Dødsbrannen nyttårsaften 2010
Natt til 31. desember 2010 brøt det ut brann i huset hvor Oscarsson og kona bodde. Paret ble meldt savnet da hverken politiet eller pårørende lyktes i å komme i kontakt med ekteparet. Første nyttårsdag uttalte svensk politi at alt tydet på at paret hadde befunnet seg i huset under brannen, og at begge hadde mistet livet. Noen få dager senere ble det fastslått at både Per Oscarsson og Kia Östling varr funnet omkommet i brannruinene.

## Filmografi (utvalg)

## Teater
### Roller, i utvalg

## Referanser


## Eksterne lenker
* 
* Oscarsson hos Filmdelta.se
* Per Oscarssons berømte opptreden på Hyllands Hörna annen juledag 1966.